1. Барање 14-1342/1

Дали родителите, за кои Центарот води постапка за доверување или измена на одлуката за доверување на малолетно дете, имаат право на увид во Досието кое го води Центарот? Ве молам одговорете со да или не.

* Согласно член 80 став 1 од Законот за семејството (“Службен Весник на Република Северна Македонија“ бр. 80/92, 9/96, 38/04, 33/06, 84/08, 67/10, 156/10, 39/12, 44/12, 38/14, 115/14, 104/15, 150/15 и Службен Весник на РС Македонија 53/21) за доверување на малолетните деца односно за чувањето, воспитанието и издржувањето на заедничките деца, одлучува судот со пресудата со кој се разделува бракот.

Дали родителот има право на препис на досието кое Центарот го води во постапка за доверување или измена на одлуката за доверување на малолетно дете?

* Во постапките кои се водат пред центарот странките имаат право да ги разгледаат списите на предметот со почитување на доверливост на сите приватни податоци од документацијата која се обработува за потребите на известување, односно евиденција, вклучително и оние кои се однесуваат на неговата личност, однесување, семејна животна ситуација. Постапката во остварување право од социјална заштита, семејно-правна заштита и надлежноста утврдена со кривично-правните прописи, како и фактите и податоците утврдени во овие постапки кои можат да му наштетат на угледот, достоинството и интересите на граѓанинот и неговото семејство се заштитени со обврската на установата и на стручните работници во неа, да чуваат професионална и службена тајна. Родителот има право на препис на оние документи за кои му се овозможува увид.

Дали застапникот/полномошникот на еден од родителите има право на увид во сите списи од Досието кое Центарот го води за постапка за доверување или измена на одлуката за доверување на малолетно дете? Доколку Не, образложете за кои акти, списи нема право на увид.

* Застапникот/полномошник на еден од родителите во постапка пред Центарот има право да врши увид на списите на предметот со уредно полномошно од странката, освен документите од службена документација кои содржат факти и податоци утврдени во овие постапки кои можат да му наштетат на угледот, достоинството и интересите на граѓанинот и неговото семејство, а кои се заштитени со обврската на установата и на стручните работници во неа, да чуваат професионална и службена тајна.

Врз основа на кои законски и подзаконски акти постапува Центарот кога спроведува постапка за доверување или измена на одлуката за доверување на малолетно дете?

* Центарот за социјална работа работите сврзани со посебната заштита и помош на семејството, семејно насилство, дел од работите сврзани со посвојувањето, како и работите на старателството ги вршат врз основа на Законот за семејството и на одредбите од Законот за социјална заштита и Законот за општата управна постапка.

Кои се главните критериуми врз основа на кои одлучува Центарот кога спроведува постапка за доверување или измена на одлуката за доверување на малолетно дете?

* Центарот за социјална заштита работи како надлежен орган со јавни овластувања заради вршење на работите сврзани со посебната заштита и помош на семејството, презема дејствија за заштита на личноста, правата и интересите на детето, користејќи ги методите на стручната, советодавната и советувалишна интердисциплинарна тимска работа.